**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**за предоставяне на безвъзмездна финансова помощ по**

**програма „Конкурентоспособност и иновации в предприятията“ 2021-2027**

**Процедура чрез директно предоставяне на безвъзмездна финансова помощ въз основа на финансов план за бюджетни линии** [**BG16RFPR001-3.001**](https://umis2020.government.bg/#/procedures/2066) **„Осигуряване на техническа помощ за успешното изпълнение на програма „Конкурентоспособност и иновации в предприятията“ за периода 2021-2027 г.“**

[1. Наименование на програмата: 3](#_Toc122094218)

[2. Наименование на приоритета: 3](#_Toc122094219)

[3. Наименование на процедурата: 3](#_Toc122094220)

[4. Измерения по кодове: 3](#_Toc122094221)

[5. Териториален обхват: 3](#_Toc122094222)

[6. Цели на предоставяната безвъзмездна финансова помощ по процедурата и очаквани резултати: 3](#_Toc122094223)

[7. Индикатори: 5](#_Toc122094224)

[8. Общ размер на безвъзмездната финансова помощ по процедурата и разпределение по региони: 6](#_Toc122094225)

[9. Минимален (ако е приложимо) и максимален размер на безвъзмездната финансова помощ за конкретен проект: 6](#_Toc122094226)

[10. Процент на съфинансиране: 6](#_Toc122094227)

[11. Допустими кандидати: 6](#_Toc122094228)

[12. Допустими партньори (ако е приложимо): 7](#_Toc122094229)

[13. Дейности, допустими за финансиране: 7](#_Toc122094230)

[14. Категории разходи, допустими за финансиране: 10](#_Toc122094231)

[14.1. Условия за допустимост на разходите 10](#_Toc122094232)

[14.2. Допустими разходи 11](#_Toc122094233)

[14.3. Недопустими разходи 12](#_Toc122094234)

[15. Допустими целеви групи (ако е приложимо): 13](#_Toc122094235)

[16. Приложим режим на минимални/държавни помощи (ако е приложимо): 13](#_Toc122094236)

[17. Хоризонтални политики: 13](#_Toc122094237)

[18. Продължителност на процедурата: 14](#_Toc122094238)

[19. Ред за оценяване на проектните предложения: 14](#_Toc122094239)

[20. Критерии и методика за оценка на проектните предложения: 15](#_Toc122094240)

[21. Начин на подаване на проектните предложения/концепциите за проектни предложения: 16](#_Toc122094241)

[22. Списък на документите, които се подават на етап кандидатстване: 16](#_Toc122094242)

[23. Краен срок за подаване на проектните предложения: 17](#_Toc122094243)

[24. Адрес за подаване на проектните предложения/концепциите за проектни предложения: 18](#_Toc122094244)

[25. Допълнителна информация 18](#_Toc122094245)

[26. Приложения към Условията за кандидатстване: 18](#_Toc122094246)

## 

## 1. Наименование на програмата:

Програма „Конкурентоспособност и иновации в предприятията“ 2021-2027 (ПКИП)

## 2. Наименование на приоритета:

Приоритет 3 „Техническа помощ“

## 3. Наименование на процедурата:

„Осигуряване на техническа помощ за успешното изпълнение на програма „Конкурентоспособност и иновации в предприятията“ за периода 2021-2027 г.“

## 4. Измерения по кодове:

**Измерение 1 – Област на интервенция:**

**179**  Информация и комуникации

**180** Подготовка, изпълнение, мониторинг и контрол

**181** Оценка и проучвания, събиране на данни

**182** Укрепване на капацитета на органите на държавите членки, бенефициерите и съответните партньори

**Измерение 6 - Допълнителни тематични области във връзка с ЕСФ+:**

**09** Не се прилага.

**Измерение 7 - Равенство между половете във връзка с ЕСФ+\*, ЕФРР, КФ и ФСП**

**03** Полово неутрално.

## 5. Териториален обхват:

Дейностите по настоящата процедура следва да бъдат изпълнени на територията на Република България.

Част от дейностите може да се изпълняват извън територията на Република България, включително извън територията на Съюза, при условие че допринасят за целите на процедурата.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на процедурата е да се повиши ефективността на Управляващия орган (УО) на Програма „Конкурентоспособност и иновации в предприятията“ за периода 2021-2027 г. (ПКИП), да се подобри капацитетът на бенефициентите на програмата и да се осигури информираност за мерките по нея.

**Обосновка:** За успешното изпълнение на ПКИП ще се използват натрупаният опит и експертиза през предходните два програмни периода. Средствата по Приоритета за Техническа помощ (ТП) ще подпомагат всички дейности на УО на ПКИП, необходими за ефективното, ефикасно и целесъобразно изпълнение на заложените цели и индикатори, като се прилагат адекватни и своевременни действия в следните основни направления:

1. **Повишаване ефективността на УО на ПКИП.**

В главна дирекция „Европейски фондове за конкурентоспособност“ (ГД ЕФК), в качеството ѝ на УО, е създадена устойчива система за управление и контрол на средствата от ЕС, в съответствие с всички изисквания на регламентите на Съвета и на ЕК. Базирайки се на натрупания опит и добрите практики и подходи в програмирането, изпълнението, мониторинга, контрола и оценката на програмата, ще се постигне по-добро административно управление, което от своя страна ще рефлектира върху развитието на включените в програмата политики. Предвидените по ТП инвестиции ще продължат да осигуряват адекватни системи, добра работна среда и експертен, и мотивиран човешки ресурс, като по този начин ще се постигне по-голяма ефективност и ефикасност в усвояването на средствата от ЕС, както и качествено управление на програмата. Ще се подкрепят анализи, проучвания и изследвания на възможността за прилагането на иновативни подходи в управлението и изпълнението на програмата. Ще се подкрепят дейности по укрепване на административния капацитет за постигане на високи нива на управление и контрол на ПКИП. Ще се насърчава прилагането на Пактове за почтеност при планирането, възлагането и изпълнението на договори за обществени поръчки от висок обществен интерес и със значителен корупционен риск, с цел осигуряване на доброто финансово управление на средствата от програмата. Допълнително, за целите на подобряване на екипната работа в УО през новия програмен период, следва да се предвиди цялостен процес по повишаване на културата за работа в екип; управление на конфликтни ситуации; умения за работа в стресови ситуации; управление на времето, вътрешна комуникация, непрекъснато развитие и др. Целта на приоритета за техническа помощ е да се подкрепи повишаването на капацитета на УО чрез прилагането на принципите на добро управление и подход, базиран на добри практики и натрупан опит от предходните програмни периоди както от УО, така и от страните-членки на ЕС в областта на програмирането, изпълнението, мониторинга, контрола и оценката на програмата.

2. **Подобряване на капацитета на бенефициентите на ПКИП.**

Съществува целенасочена стратегия за подобряване комуникацията с бенефициентите на програмата, като са заложени и допълнителни мерки за  
информираност и публичност на бенефициентите и заинтересованите страни. Предвидено е средствата от ТП да продължат да се използват за повишаване на капацитета на бенефициентите за участие в програмата, както чрез подготовката на качествени проектни предложения, така и чрез добро управление на изпълняваните от тях проекти. Ще продължат и дейностите за повишаване на информационната осведоменост на целевите групи и бенефициентите по отношение на инвестициите от ЕС и ПКИП. Целта на изпълнение на предвидените дейности е да подкрепи подобряването на капацитета на бенефициентите за подготовка и изпълнение на проекти, които да съответстват в най-голяма степен на приоритетите, целите и изискванията на програмата.

3. **Осигуряване на информираност относно ПКИП.** Ключови за успеха и високата ефективност на ПКИП са дейностите свързани с прозрачността и информираността на всички заинтересовани страни и обществеността като цяло. Целта е да се поддържа високо ниво на информираност относно целите, приоритетите и възможностите за финансиране, предлагани от ПКИП, както и да се осигури публичност на резултатите от изпълнението на програмата и постигането на заложените приоритети, в частност в контекста на политиките, подкрепяни от програмата.

**Очаквани резултати:**

В резултат от изпълнението на предвидените дейности по приоритет 3 „Техническа помощ“ ще се постигне:

- безпрепятствено изпълнение, наблюдение, оценка и контрол на програмата, осигурявайки по този начин високо ниво на усвояване на средствата от фондовете от ЕС;

- подобрено качество на проектните предложения, което предпоставя съкращаване на сроковете за извършване на оценката им;

- подобрен процес на изпълнение на проектите по програмата, което предпоставя по-добро и ефикасно усвояване на средствата;

- лесна разпознаваемост на програмата, нейните цели, приоритети и резултатите от нейното изпълнение.

## 7. Индикатори:

За доказване/измерване степента на постигане на съответната специфична цел и ефекта от изпълнените дейности/мерки, предвидени за подкрепа по линия на приоритет 3 „Техническа помощ“ на програмата са заложени следните индикатори за продукт:

- Брой проведени информационни кампании и събития;

- Брой на заетите лица, чиито заплати се съ-финансират по техническа помощ;

- Брой изготвени оценки;

- Брой обучени служители на УО;

- Брой проведени обучения за служителите на УО;

- Брой обучени бенефициенти/кандидат бенефициенти;

- Брой проведени обучения за бенефициенти/кандидат бенефициенти.

В т. „Индикатори“ от Формуляра за кандидатстване кандидатът следва да попълни данни за базова и целева стойност по горепосочените индикатори. Във Формуляра за кандидатстване конкретният бенефициент трябва да включи тези индикатори, които отговарят на предвидените в съответната бюджетна линия дейности, с посочени целеви стойности съгласно периода на изпълнение на финансовия план.

## 8. Общ размер на безвъзмездната финансова помощ по процедурата и разпределение по региони:

Общият размер на безвъзмездната финансова помощ по процедура „Осигуряване на техническа помощ за успешното изпълнение на програма „Конкурентоспособност и иновации в предприятията“ за периода 2021-2027 г.“ е, както следва:

|  |  |  |
| --- | --- | --- |
| Общ размер на безвъзмездната финансова помощ | Финансиране от Европейския фонд за регионално развитие | Национално съфинансиране |
| 89 344 452 лева (45 681 093 евро), от които за: | 73 324 067 лева (37 490 000 евро) | 16 020 385 лева (8 191 093‬ евро) |
| По-слабо развити региони  71 886 342 лева (36 754 903 евро) | 61 103 390 лева (31 241 667 евро) | 10 782 952 лева (5 513 236 евро) |
| Регион в преход  (ЮЗР) 17 458 110 лева (8 926 190 евро) | 12 220 677 лева (6 248 333 евро) | 5 237 433 лева (2 677 857 евро) |

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура чрез директно предоставяне на безвъзмездна финансова помощ, въз основа на финансов план за бюджетна линия, няма изискване за **минимален размер** на безвъзмездната финансова помощ, който да бъде заявен по всяка бюджетна линия.

Максималният размер общо на всички бюджетни линии, за които могат да бъдат подавани Формуляр/и за кандидатстване и финансов/и план/ове е 89 344 452 лева (45 681 093 евро).

## 10. Процент на съфинансиране:

Интензитетът на безвъзмездната финансова помощ по настоящата процедура е 100%.

## 11. Допустими кандидати:

Допустим кандидат по настоящата процедура по смисъла на чл. 25, ал. 1, т. 2 от Закона за управление на средствата от европейските фондове при споделено управление (ЗУСЕФСУ) е Главна дирекция „Европейски фондове за конкурентоспособност“ в Министерство на иновациите и растежа (МИР), в качеството си на Управляващ орган на ПКИП.

Кандидатът следва да разполага с необходимия административен, финансов и оперативен капацитет, който да гарантира успешното изпълнение на дейностите, заложени в съответните бюджетни линии.

## 12. Допустими партньори (ако е приложимо):

Неприложимо

## 13. Дейности, допустими за финансиране:

Допустимите дейности, допринасящи за постигане на целите на приоритет 3 „Техническа помощ“ на ПКИП са обособени в три основни групи, както следва:

**1) Дейности в изпълнение на Цел 1 Повишаване ефективността на УО на ПКИП:**

1.1. Техническа осигуреност, консултации, изследвания, анализи, проучвания и др., необходими за правилното управление, изпълнение, наблюдение, оценка и контрол на ПКИП;

1.2. Дейности, свързани със засилване на сътрудничеството между екипите в ГД ЕФК, ангажирани с програмирането и тези, отговорни за управлението на риска, контрола и нередностите;

1.3. Услуги, свързани с подкрепа на процесите на оценка и мониторинг на проекти (организация на оценителни комисии, база данни от независими експерти, притежаващи необходимите технически познания и опит, наемане на експерти, и др.), независими оценки на проекти;

1.4. Дейности, свързани с приключване на програмен период 2014-2020 г.;

1.5. Обезпечаване на работата на Комитета за наблюдение на ПКИП;

1.6. Анализ и оценка на потребностите на служителите от УО от обучение и консултации, вкл. разработване и изпълнение на програми за обучение (наемане на експерти, организиране на обучения, учебни материали и др.) за улесняване на процеса по изпълнение на ПКИП;

1.7. Повишаване на капацитета на служители, пряко участващи и подпомагащи планирането, управлението, изпълнението, наблюдението, оценката и контрола на ПКИП, чрез осигуряване на участие в обучения, работни срещи, семинари, работни посещения, обмен на добри практики и опит и др. с конкретна насоченост по теми, актуални за изпълнението на ПКИП;

1.8. Оказване на подкрепа с цел засилване на контакта с бенефициентите както от гледна точка осигуряване на контрол, така и с цел подкрепа и консултации;

1.9. Насърчаване на по-широкото прилагане на формите на опростени разходи, вкл. чрез трансфер на добри практики;

1.10. Доставка и поддръжка на компютри (хардуер и софтуер, вкл. специализиран софтуер) и на офис оборудване, необходимо за управлението, изпълнението, наблюдението, оценката и контрола на ПКИП;

1.11. Обезпечаване на командировки на служители, пряко участващи в планирането, управлението, изпълнението, наблюдението, оценката и контрола на ПКИП;

1.12. Дейности по осигуряване на доставка/наем, ремонт, поддръжка, застраховки на движимо и недвижимо имущество, използвано от УО на ПКИП, вкл. помещения, обзавеждане, оборудване, автомобили, гориво и др.

1.13. Възнаграждения, в т.ч. осигуровки, допълнително материално стимулиране и всички други съпътстващи ги разходи съгласно националното законодателство за УО на ПКИП;

1.14. Подкрепа за подготовка на следващия програмен период;

1.15. Дейности по засилване ролята на оценките като инструмент за повишаване на ефективността и ефикасността на програмата - изграждане на култура за оценки, обмен на знания и сътрудничество, развитие и укрепване на капацитета за планиране и възлагане на оценки, осигуряване на данни, необходими за целите на оценките и използване на резултатите от оценките;

1.16. Други дейности, обезпечаващи правилното управление, изпълнение, наблюдение, оценка и контрол на ПКИП.

**2) Дейности в изпълнение на Цел 2 Подобряване на капацитета на бенефициентите на ПКИП:**

2.1. Анализ и оценка на потребностите на бенефициентите на ПКИП, вкл. потенциални бенефициенти;

2.2. Разработване и изпълнение на програми за обучение на бенефициенти (наемане на експерти, организиране на обучения, учебни материали и др.), които да засилят капацитета им от гледна точка успешно изпълнение и отчитане на проектите;

2.3. Осигуряване на подкрепа на потенциалните бенефициенти на ПКИП с цел подпомагане на процеса по кандидатстване и изготвяне на качествени проектни предложения чрез:

2.3.1. работни срещи, семинари, разяснителни кампании, обмен на добри практики и опит;

2.3.2. изготвяне на видео клипове и електронни наръчници, визуализиращи процеса по кандидатстване;

2.3.3. поддържане на електронна платформа за разяснения по програмата и отделните процедури и др.

**3) Дейности в изпълнение на Цел 3 Осигуряване на информираност относно ПКИП:**

3.1. Изработване/поддръжка (техническа поддръжка, хостинг, домейни, добавяне на допълнителни функционалности и др.) на интернет страница за ПКИП/подстраница за ПКИП към единен уебпортал;

3.2. Създаване и поддържане на профил/и на програмата в избрани социални медии;

3.3. Медийни участия (в електронни, интернет/онлайн базирани и печатни медии).

3.4. Изработване на информационни и рекламни филми, аудио/видео клипове, репортажи, банери за целите на банер реклама и др.

3.5. Закупуване на програмно време/рекламни карета, публикации във вестници, списания и др. периодични издания, вкл. онлайн базирани, и др. контакти с пресата и форми на реклама в медиите;

3.6. Изработване и разпространение на печатни информационни материали и сувенири;

3.7. Организиране на събития: конференции, изложения, семинари, информационни кампании, семинари за журналисти и др., вкл. организиране/участие в събития и различни инициативи (вкл. в сътрудничество) за достигане до потенциални бенефициенти;

3.8. Оценка на въздействието от осъществяването на комуникационните дейности (социологически проучвания, анализи, кръгли маси и фокус групи, анкети, изследвания за удовлетвореност и др.);

3.9. Други дейности, обезпечаващи публичност, видимост и лесна разпознаваемост на програмата, нейните цели, приоритети и резултатите от нейното изпълнение.

Финансирането на посочените допустими дейности се извършва чрез бюджетни линии. С оглед улесняване на процеса по организация и изпълнение на допустимите дейности бенефициентът може да подаде финансов/и план/ове за всички или част от изброените по-горе дейности.

За всяка бюджетна линия конкретният бенефициент подава Формуляр за кандидатстване, с приложени към него Финансов план (съгласно **Приложение Г**), в който заявява период за извършване на разходите и останалите приложими документи, посочени в т. 26 от настоящите Условия за кандидатстване. Периодът за извършване на разходите може да е за една или повече финансови години, като последната година е 2029.

**ВАЖНО**: При осъществяването на дейностите в областта на електронното управление и използването на информационните и комуникационните технологии (напр. дейности по т. 1.10. и т. 3.1. по-горе) конкретният бенефициент следва да предвиди при възлагането на обществени поръчки осигуряването на съответствие на предвидените технически задания и спецификации с изискванията на чл. 38 от Наредбата за спазване на общите изисквания към информационните системи, регистрите и електронните административни услуги.

Всеки финансов план подлежи на ежегодна актуализация в рамките на заявения период въз основа на извършена от бенефициента оценка на изпълнението на плана или при настъпили обстоятелства, които водят до промяна в размера на необходимия финансов ресурс. Бенефициентът следва да актуализира финансовия план/ове като оцени темпа на изпълнение на дейностите, отчитайки евентуалното забавяне при изпълнението им, промяна на продължителността поради специфика в изпълнението, прехвърляне на средства от една година в друга или други обстоятелства, водещи до промяна в размера на финансовия ресурс. Актуализираният финансов план се представя от бенефициента за одобрение от Управляващия орган, като в случаите, в които актуализацията предвижда промяна в общия размер на безвъзмездната финансова помощ, заповедта за предоставяне на БФП се изменя.

Бенефициентът попълва финансовия план на база отчетените по бюджетната линия разходи за изтеклите календарни години (ако е приложимо) и планираните стойности за предстоящите за финансиране години.

**За да бъдат допустими дейностите, трябва да отговарят на следните условия:**

- да са в съответствие с разпоредбите на Регламент (ЕС) 2021/1060;

- да съответстват на предвиденото в програма „Конкурентоспособност и иновации в предприятията“ 2021-2027 г., да гарантират постигането на целта на настоящата процедура и да осигуряват ефективен принос за постигането на целите на Програмата;

- да са извършени от допустим бенефициент и да са изплатени в рамките на общата продължителност на операцията;

- да са в съответствие с хоризонталните принципи, съгласно чл. 9 от Регламент (ЕС) 2021/1060;

- да съответстват на изискванията на европейското и националното законодателство в сферата на обществените поръчки при спазване на принципите на прозрачност, пропорционалност, равно третиране и недискриминация при осигурена конкуренция на най-широка основа;

- да се реализират в рамките на наличния бюджет и да имат ясни и реалистични количествени резултати;

- да са в съответствие с политиката на Съюза в областта на околната среда, съгласно член 11 и член 191, параграф 1 от ДФЕС, като се отчитат целите на ООН за устойчиво развитие, Парижкото споразумение и условията по Регламент (ЕС) 2020/852, свързани със зачитането на принципа за ненанасяне на значителни вреди, така че да не се засяга в значителна степен постигането както на екологичната, така и на социалната цел.

**ВАЖНО:** Кандидатът няма право да подава Формуляр за кандидатстване и финансов план за операции, финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

## 14. Категории разходи, допустими за финансиране:

## 14.1. Условия за допустимост на разходите

За да бъдат допустими разходите по настоящата процедура чрез директно представяне на БФП, въз основа на финансов план за бюджетни линии, трябва да отговарят на следните условия:

1/ Да бъдат извършени в периода от 01.01.2021 г. до 31.12.2029 г.

Разходооправдателните документи, свързани с изпълнението на допустимите по бюджетната линия дейности, следва да бъдат издадени в периода на допустимост на разходите.

2/ За разходите да е налична адекватна одитна следа съгласно минималните изисквания на [Приложение XIII от Регламент (ЕС) 2021/1060](https://web.apis.bg/e.php?i=692338&b=1) в съответствие с чл. 57, ал. 1, т. 7 от ЗУСЕФСУ, включително да са спазени изискванията за съхраняване на документите по [чл. 82 от Регламент (ЕС) 2021/1060](https://web.apis.bg/e.php?i=692338&b=1#p12486184).

3/ Да са действително платени (т.е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, не по-късно от датата на подаване на междинния/финалния отчет по проекта от страна на бенефициента. Разходи, подкрепени с протоколи за прихващане, не се считат за допустими.

4/ Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

5/ Да могат да се установят и проверят, да бъдат подкрепени от оригинални разходо-оправдателни документи.

6/ Да са за реално доставени продукти/извършени услуги въз основа на договори, които са сключени при спазване изискванията на националното и европейското законодателство за възлагане на обществени поръчки.

7/ Да са за дейности, определени и извършени под отговорността на Управляващия орган и съгласно настоящите Условия за кандидатстване.

8/ Да не са финансирани по друг проект, програма или друга финансова схема, финансирана от публични средства на националния или европейския бюджети.

9/ Да са в изпълнение на посочените в т. 13 от настоящите Условия за кандидатстване допустими дейности.

**ВАЖНО:** Относно третирането на ДДС следва да се запознаете с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (Приложение Е) или приложимото такова за периода 2021-2027.

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика, Регламент (ЕС) 2021/1058 на Европейския парламент и на Съвета от 24 юни 2021 година [относно Европейския фонд за регионално развитие и относно Кохезионния фонд](https://eur-lex.europa.eu/legal-content/BG/AUTO/?uri=celex:32021R1058), Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012), Закона за управление на средствата от европейските фондове при споделено управление, съответната поднормативна уредба, уреждаща на национални правила за допустимост на разходите и настоящите Условия за кандидатстване.

Допустими по настоящата процедура се следните разходи:

1. Разходи, свързани с изпълнението на посочените в т. 13 Допустими дейности, във връзка с изпълнението на бюджетните линии по приоритет 3 „Техническа помощ“ на ПКИП.

**ВАЖНО:** Разходите, включени във всеки финансов план трябва да съответстват на разходите, посочени в т. „Бюджет“ от Формуляра за кандидатстване, към който се отнася съответния финансов план за всяка една от бюджетните линии.

**ВАЖНО:** Задълженията на лицата, пряко ангажирани с дейности по изпълнението и/или управлението на бюджетната/ите линия/и трябва недвусмислено да произтичат от дейностите, съответно относимите към тях разходи, които са посочени във финансовия план за съответната бюджетна линия.

В т. "Екип" от Формуляра за кандидатстване следва да се попълни информация относно членовете на екипа за организация, управление и/или изпълнение на бюджетната/ите линия/и при съобразяване с функциите и задълженията, определени за съответната позиция в екипа.

Разходите за възнаграждения за дейности по управление и/или изпълнение на бюджетни линии за служителите на конкретния бенефициент, чиито заплати и възнаграждения са допустими за финансиране по линия на техническата помощ на програмата, не са допустими по настоящата процедура.

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата на Европейските фондове за споделено управление (РЕГЛАМЕНТ (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика, РЕГЛАМЕНТ (ЕС) 2021/1058 НА ЕВРОПЕЙСКИЯ ПАРЛАМЕНТ И НА СЪВЕТА от 24 юни 2021 година [относно Европейския фонд за регионално развитие и относно Кохезионния фонд](https://eur-lex.europa.eu/legal-content/BG/AUTO/?uri=celex:32021R1058), РЕГЛАМЕНТ (ЕС, Евратом) 2018/1046 НА ЕВРОПЕЙСКИЯ ПАРЛАМЕНТ И НА СЪВЕТА от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012), Закона за управление на средствата от европейските фондове при споделено управление и съответната поднормативна уредба, уреждаща национални правила за допустимост на разходите за средствата от ЕФСУ.

Управляващият орган може да нанесе корекции както във финансовия план (**Приложение** **Г** от Условията за кандидатстване) във връзка с установени в процеса на оценката недопустими разходи и/или на кандидата се предоставят указания и срок за отстраняване на установените нередовности, непълноти и/или несъответствия.

## 15. Допустими целеви групи (ако е приложимо):

Допустимите целеви групи включват: служители на УО, пряко участващи и подпомагащи планирането, управлението, изпълнението, наблюдението, оценката и контрола на ПКИП; потенциални бенефициенти и бенефициенти, крайни получатели по ПКИП; потенциални финансови посредници и финансови посредници; членовете на Комитета за наблюдение; структури на МИР, имащи отношение към разработването и прилагането на политики за развитието на българските предприятия.

## 16. Приложим режим на минимални/държавни помощи (ако е приложимо):

Главна дирекция „Европейски фондове за конкурентоспособност“ (ГД ЕФК) в Министерство на иновациите и растежа в качеството си на Управляващ орган на програма „Конкурентоспособност и иновации в предприятията“ 2021-2027 не действа в качеството си на предприятие по смисъла на чл.107, § 1 от ДФЕС, тъй като осъществява функции, присъщи на държавата и не представлява предприятие, извършващо икономическа дейност. Предвидените дейности за обучения в полза на бенефициентите (подточка 2 от т. 13 Дейности, допустими за финансиране от настоящите Условия за кандидатстване) са за придобиване на нови знания по прилагане на регулаторната рамка на ПКИП и са свързани с неикономическите дейности на кандидатите и бенефициентите на ПКИП.

Поради тази причина, при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като ГД ЕФК не осъществява дейност на пазар, на който се осъществява търговия между държави-членки.

Предвид това, подпомагането по процедурата не следва да се разглежда като попадащо в обхвата на чл. 107 § 1 от Договора за функциониране на Европейския съюз и не представлява държавна помощ.

## 17. Хоризонтални политики:

При изпълнение на финансовия план за съответната бюджетна линия конкретният бенефициент се задължава да спазва чл. 9 от Регламент 2021/1060 относно следните хоризонтални принципи:

- устойчиво развитие, включително опазване на околната среда, на равенството между мъжете и жените, на равните възможности и недискриминация, включително достъпност за хора с увреждания;

- заложени в Хартата на основните права на Европейския съюз;

- заложени в Конвенцията на ООН за правата на хората с увреждания;

- за ненанасяне на значителни вреди по смисъла на Регламент (ЕС) 2020/852.

## 18. Продължителност на процедурата:

Дейностите и разходите по процедурата са допустими до 31.12.2029 година.

## 19. Ред за оценяване на проектните предложения:

Оценката на Формуляра за кандидатстване и финансовия план по настоящата процедурата чрез директно предоставяне на БФП, въз основа на финансов план за бюджетни линии, се извършва от двама експерти, определени със заповед на Ръководителя на Управляващия орган в качеството му на звено, предоставящо безвъзмездна финансова помощ по приоритет 3 „Техническа помощ” на ПКИП. Формулярът за кандидатстване и финансовия план се оценяват за съответствие с критериите, посочени в т. 20 „Критерии и методика за оценка на проектните предложения“ от настоящите Условия и **Приложение Д** към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка.

По време на оценка на финансовия план, в случай че се установят нередовности, непълноти и/или несъответствия на представените документи, експертите извършващи оценката имат право да изискат от кандидата да представи допълнителни писмени разяснения по представеният от него финансов план или да изискат преработване на определени компоненти от финансовия план. Кандидатът следва да представи допълнителни разяснения или преработен финансов план в рамките на определения срок, който не може да бъде по-кратък от една седмица от датата на получаване на искането.

В случай че, кандидатът продължава да не отговаря на критериите за оценка, финансовият план се отхвърля. Предходното изречение не се прилага ако по преценка на оценителите пропуските са незначителни и могат да бъдат отстранени чрез служебни корекции във финансовия план.

В случай на издаване на Решение за неодобряване на финансовия план от Ръководителя на УО, в качеството си на звено предоставящо безвъзмездна финансова помощ по приоритет 3 „Техническа помощ“, кандидатът има право да подаде нов финансов план за същите разходи.

Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал Формуляра за кандидатстване и финансовия план. Предвид това, промени в профила на кандидата в ИСУН 2020 са невъзможни. Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020 (**Приложение А** към Условията за кандидатстване).

**ВАЖНО:** Оценяването на Формуляра за кандидатстване и финансовия план за бюджетна линия се извършва в срок до един месец от датата на подаването му.

## 20. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение и подробно описани в **Приложение Д** към Условията за кандидатстване. Методиката и критериите не подлежат на изменение по време на провеждането на оценката. При извършването на оценката се проверява дали Формулярът за кандидатстване и финансовият план отговарят на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

|  |  |  |  |  |
| --- | --- | --- | --- | --- |
| **Критерии** |  |  | |  |
| **I. Административно съответствие** | да | не | | н/п |
| 1. Конкретният бенефициент (КБ) е допустим кандидат по настоящата процедура. |  |  | |  |
| 2. Формулярът за кандидатстване и финансовият план са подписани с КЕП от определеното за Ръководител на КБ лице - съгл. заповедта за разделяне на отговорностите между УО и КБ |  |  | |  |
| 3. Финансовият план е разработен в съответствие с утвърдения образец на Министерство на финансите |  |  | |  |
| 4. Формулярът за кандидатстване и финансовият план са попълнени коректно и съдържат цялата необходима информация |  |  | |  |
| **II. Допустимост** |  |  | |  |
| 1. Заложените разходи във Формуляра за кандидатстване и Финансовият план са допустими. |  |  | |  |
| 2. Всички разходи, включени във финансовия план на проектното предложение съответстват на допустимите дейности, предвидени за изпълнение в Условията за кандидатстване. |  |  | |  |
| 3. Финансовият план не надвишава наличния финансов ресурс съгласно т. 8 Общ размер на БФП по процедурата от Условията за кандидатстване.  *Забележка: Сумата се изчислява с натрупване като в нея се включват вече подадените и/или одобрени финансов/и план/ове по процедурата*. |  |  | |  |
| 4. Във Формуляра за кандидатстване са посочени целеви стойности на приложените към бюджетната линия индикатори за продукт . |  |  | |  |
| 5. Бенефициентът разполага с необходимия капацитет[[1]](#footnote-1) за изпълнение на съответната бюджетна линия. |  | |  |  |

## 21. Начин на подаване на проектните предложения/концепциите за проектни предложения:

Кандидатстването от конкретния бенефициент се извършва с изготвяне на Формуляр за кандидатстване и финансов план по всяка от бюджетните линии за разпределение на планираното публично финансиране и на планираните разходи. **Всеки нов финансов план се подава заедно с Формуляр за кандидатстване към регистрираната в ИСУН 2020 по приоритет 3 процедура.**

**ВАЖНО:** Разпределението на разходите по години следва да бъде съобразено със спецификата на изпълняваните дейности. В случаите, когато се предвижда възлагането на дейности по реда на Закона за обществените поръчки, при изготвянето на Формуляра за кандидатстване и финансовия план е необходимо да се вземат предвид нормативните срокове за възлагането, включително и за осъществяване на предварителен контрол, когато е приложимо, за всяка календарна година.

След обявяването на процедурата, Управляващият орган изпраща покана до конкретния бенефициент, посочен в т. 11 от настоящите Условия за кандидатстване, с което го информира за възможностите за кандидатстване с Формуляр за кандидатстване и финансов план/финансови планове по процедурата.

**ВАЖНО:** Всеки отделен финансов план се подава заедно с Формуляр за кандидатстване, както следва:

Конкретният бенефициент подава за одобрение попълнения Формуляр за кандидатстване, финансов план (**Приложение Г)** и останалите приложими документи, посочени в т. 22 по-долу.

Подаването на Формуляра за кандидатстване и финансовия план по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България** (ИСУН 2020) единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: [**https://eumis2020.government.bg**](https://eumis2020.government.bg)**.**

## 22. Списък на документите, които се подават на етап кандидатстване:

Кандидатът по настоящата процедура чрез директно предоставяне въз основа на финансов план за бюджетни линии следва да представи следните документи, по изцяло електронен път чрез ИСУН 2020:

**а/** Декларация, че кандидатът е запознат с условията за кандидатстване и условията за изпълнение – попълнена по образец **(Приложение Б)** към Условията за кандидатстване**.**

**б/** Декларация относно статута по ЗДДС – попълнена по образец **(Приложение В)** към Условията за кандидатстване **.**

**в/** Финансов план – попълнен по образец **(Приложение Г)** към настоящите Условия за кандидатстване **- подписан с КЕП от лицето, с право да представлява кандидата и прикачена в ИСУН 2020**

**г/** Заповед за оправомощаване на лицето, което подписва с КЕП от името на кандидата документите за кандидатстване в ИСУН 2020 (в случай че е приложимо) - **прикачена в ИСУН 2020.**

**ВАЖНО:** Формулярът за кандидатстване и финансовият план по т. в/ се подписват с КЕП от лицето, представляващо конкретния бенефициент на БФП по приоритет 3 „Техническа помощ“, съгласно заповедта за оправомощаване. Декларациите по букви а/ и б/ се подават чрез попълване на т. E-ДЕКЛАРАЦИИ“ на Формуляра на кандидатстване. Лицето, представляващо конкретния бенефициент на БФП по приоритет 3 „Техническа помощ“, няма право да упълномощава други лица да подписват декларациите/документите по букви а/, б/ и в/, тъй като с тях се декларират данни, които деклараторът декларира в лично качество или съответно данни за представлявания от него орган, като за верността им се носи наказателна отговорност, която също е лична.

**ВАЖНО:** Кандидатът следва да се увери, че всички документи са представени в изискуемата форма съгласно изискванията на настоящите Условия за кандидатстване.

Кандидатът следва да попълни Формуляр за кандидатстване и да приложи горепосочените документи по всяка една от бюджетните линии, по която предвижда да представи за одобрение финансов план.

## 23. Краен срок за подаване на проектните предложения:

Ще се прилага процедура чрез директно предоставяне с **един краен срок за кандидатстване – 17:30 часа на 31.12.2028 г.**

**ВАЖНО:** По настоящата процедура чрез директно предоставяне на БФП въз основа на финансов план за бюджетни линии конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган в качеството му на звено, предоставящо безвъзмездна финансова помощ по приоритет 3 „Техническа помощ” на ПКИП, като се дават по отношение на Условията за кандидатстване, но не съдържат становище относно качеството на Формуляра за кандидатстване и/или финансовия план.

## 24. Адрес за подаване на проектните предложения/концепциите за проектни предложения:

Формулярът за кандидатстване и финансовият план по настоящата процедура се подават по електронен път чрез ИСУН 2020 на следния интернет адрес: <https://eumis2020.government.bg>.

## 25. Допълнителна информация

**Решение за одобряване на бюджетна линия и издаване на заповед за предоставяне на БФП.**

При положителен резултат от оценяването Ръководителят на УО в качеството му на звено, предоставящо безвъзмездна финансова помощ по приоритет 3 „Техническа помощ” на ПКИП взема решение за одобряване на бюджетната линия при условията на одобрения финансов план. Решението се издава в едноседмичен срок от приключване на оценката.

Решението на Ръководителя на УО в качеството му на звено, предоставящо безвъзмездна финансова помощ по приоритет ос 3 „Техническа помощ” на ПКИП да предостави безвъзмездна финансова помощ се обективира в Заповед за предоставяне на безвъзмездна финансова помощ (**Приложение И** към Условията за изпълнение). Преди издаването на Заповедта, конкретния бенефициент следва да представи следните документи:

1. Заявление за профил за достъп на ръководител на бенефициента до ИСУН 2020 (**Приложение Л** към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (**Приложение М** към Условията за изпълнение) – подписано от законния представител на кандидата;
2. Декларация за нередности (**Приложение К** към Условията за изпълнение);
3. Декларация за конфликт на интереси (**Приложение З** към Условията за изпълнение);

За всяка одобрена бюджетна линия Управляващият орган в качеството му на звено, предоставящо безвъзмездна финансова помощ по приоритет 3 „Техническа помощ” на ПКИП издава заповед за предоставяне на безвъзмездна финансова помощ. Бюджетната линия се счита за открита от датата на издаване на Заповедта за предоставяне на безвъзмездната финансова помощ. Бюджетната линия се счита за приключена на крайната дата, посочена в заповедта за предоставяне на БФП, но не по-късно от 31.12.2029 г. или до изчерпване на финансовия ресурс.

## 26. Приложения към Условията за кандидатстване:

Ръководство за потребителя за модул „Е-кандидатстване“ – **Приложение А**

Декларация, че кандидатът е запознат с условията за кандидатстване и условията за изпълнение – **Приложение Б**

Декларация относно статута по ЗДДС – **Приложение В**

Финансов план – попълнен по образец **– Приложение Г**

Критерии и методика за оценка – **Приложение Д**

Указание на министъра на финансите относно третиране на данък върху добавената стойност като допустим разход при изпълнение на проекти по Оперативните програми, съфинансирани от Европейския фонд за регионално развитие, Европейския социален фонд, Кохезионния фонд на Европейския съюз и от Европейския фонд за морско дело, за финансовата рамка 2014 – 2020 г – **Приложение Е**

1. Административен, финансов и оперативен капацитет, който да гарантира изпълнение на условията за подпомагане, вкл. специфични такива по отношение на резултати/продукти/услуги, план за финансиране и краен срок за изпълнение [↑](#footnote-ref-1)